A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám – más jogszabály, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése alapján, figyelemmel A Vajdaság AT 2024. évi költségvetéséről szóló tartományi képviselőházi rendelet (Vajdaság AT Hivatalos Lapja, 45/2023. szám) 11. és 23. szakaszára, valamint A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendeletre (Vajdaság AT Hivatalos Lapja, 8/2019. szám), a tartományi oktatási, jogalkotási, közigazgatási és nemzeti kisebbségi – nemzeti közösségi titkár

Pályázatot

hirdet

a *Mennyire ismerjük egymást* regionális vetélkedő tizenhatodik ciklusának megszervezésére

A Pályázatot a *Mennyire ismerjük egymást* alprojekt – a vajdasági nemzeti közösségek kultúrájának és történelmének ismeretéből tartott vetélkedő tizenhatodik ciklusának megszervezése céljából hirdetjük meg.

A Pályázat kiírása **1.000.000,00** dinár összegre történik.

**I. A PÁLYÁZAT ÁLTALÁNOS FELTÉTELEI**

Az eszközök a vetélkedő megszervezésének céljából kerülnek odaítélésre, négy Vajdaság autonóm tartományi központban.

A vetélkedők 2024. május 9. és 20. között kerülnek megrendezésre.

**II. A PÁLYÁZAT FELTÉTELEI**

* A Pályázatra Vajdaság Autonóm Tartomány területén működő oktatási és kultúrintézmények jelentkezhetnek,
* A vetélkedőhöz a vetélkedő szervezője köteles a következőket biztosítani:

1. legalább 50 férőhelyes zárt létesítményt a vetélkedő megszervezésére,
2. kihangosítást,
3. megvilágítást,
4. a vetélkedőhöz szükséges műszaki szolgálatot,
5. a biztonságot és a személyzetet a létesítmény higiéniájának fenntartására,
6. állófogadást a résztvevők számára.

**III. A JELENTKEZÉS MÓDJA**

* A pályázatot közzé kell tenni a Titkárság hivatalos honlapján, Vajdaság Autonóm Tartomány Hivatalos Lapjában, továbbá az *Alo* napilapban,
* a pályázati kérelmeket egy példányban, kizárólag a Titkárság pályázati űrlapján kell benyújtani,
* a pályázati dokumentációt a Titkárság helyiségeiben, vagy a Titkárság honlapján a [www.puma.vojvodina.gov.rs](http://www.puma.vojvodina.gov.rs) címen lehet átvenni/letölteni 2024. április 8-tól kezdődően,
* a pályázó a Pályázatra csak egy pályázati kérelmet nyújthat be,
* a pályázati kérelmeket szerb nyelven vagy Vajdaság Autonóm Tartomány területén hivatalos használatban lévő nemzeti kisebbségi nyelven kell átadni,
* a pályázati kérelmet Újvidéken, a tartományi szervek iktatójában (a Tartományi Kormány épületében) kell átadni személyesen, vagy postai úton az alábbi címre kell megküldeni:

*Pokrajinski sekretarijat za obrazovanje, propise, upravu i nacionalne manjine – nacionalne zajednice*

*21000 Novi Sad*

*Bulevar Mihajla Pupina 16*

*ZA KONKURS ZA ORGANIZACIJU KVIZ TAKMIČENJA “KOLIKO SE POZNAJEMO” – ŠESNAESTI CIKLUS* megjelöléssel

*(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság*

*21000 Újvidék*

*Mihajlo Pupin sugárút 16. szám,*

*PÁLYÁZAT A MENNYIRE ISMERJÜK EGYMÁST VETÉLKEDŐ TIZENHATODIK CIKLUSÁNAK MEGSZERVEZÉSÉRE megjelöléssel)*

* A Pályázati kérelmek 2024. április 17-éig nyújthatók be.

**IV. A PROJEKTEK ÉRTÉKELÉSE ÉS AZ ESZKÖZÖK ODAÍTÉLÉSÉRŐL VALÓ DÖNTÉSHOZATAL**

* A beérkezett pályázati kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár által kinevezett Bizottság vitatja meg,
* a Bizottság nem vitatja meg a késve érkező és hiányos vagy szabálytalanul kitöltött kérelmeket, a nem felhatalmazott személyek által benyújtott kérelmeket, az olvashatatlanul és grafit ceruzával kitöltött kérelmeket, valamint azokat a kérelmeket, amelyek nem képezik a Pályázat tárgyát,
* a vetélkedő szervezőjének kiválasztásánál a vetélkedőre jelentkezett résztvevők földrajzi felosztása és a vetélkedő szervezési költségeinek javaslata lesz tekintetbe véve,
* A Bizottság nem veszi figyelembe azon pályázók pályázati kérelmét, akiknek a Titkárság előző pályázatai alapján eszközöket ítéltek oda, de a pályázatban vállalt kötelezettségeiket nem teljesítették,
* a Titkárság fenntartja jogát, hogy a pályázótól, szükség szerint, kiegészítő dokumentációt és tájékoztatást kérjen vagy, hogy helyszínre menjen, illetve a támogatási eszközök odaítélése céljából további feltételek teljesítését kérje,
* a támogatási eszközök odaítéléséről a tartományi titkár határozatot hoz a Pályázati bizottság javaslata alapján,
* a pályázati kérelmet és a mellékelt dokumentációt a Titkárság nem küldi vissza,
* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a Pályázat nyertesével tevékenység finanszírozásáról szóló szerződést köt, mely alapján az eszközök folyósításra kerülnek,
* a tartományi titkár az eszközök felosztásáról határozatot hoz, amelyet a Titkárság hivatalos honlapján kell közzétenni.

Szakállas Zsolt, s.k.

TARTOMÁNYI TITKÁR